གཡང་ལགས་སློབ་གྲྭ་གྲོལ་རྗེས་སྔར་བཞིན་ཁྱིམ་ལ་ལོགཁྱིམ་ལ་བསླེབས་རྗེས་ཁོ་མོས་དཔེ་ཁུག་སྒྲོག་རྩེའི་སྟེང་དུ་གཞག་ནས་མོ་རང་ཁྲུས་ཁང་ནང་གཟུགས་པོ་བཀྲུ་བར་ཕྱིན།གཡང་ལགས་ཀྱི་ཕས་བུ་མོ་ལ།གཡང་ལགས།རང་བསླེབས་ཚར་སོང་ངམ་ཞེས་འདྲི་ཞོར་དཔེ་ཁུག་དེ་ཡར་བླངས་ནས་གཡང་ལགས་ཀྱི་ཉལ་ཁང་ནང་གཞག་རྩིས་བྱེད་དུས་བློ་ཡུལ་ལས་འདས་པ་ཞིག་ལ་གཡང་ལགས་ཀྱི་གྱི་དཔེ་ཁུག་ནང་དུ་ཁ་ཕྱེས་པའི་སྦྲུམ་འགོག་སྲུང་ཤུབས་སྒམ་གཅིག་ཡོད་པ་མཐོང་།གཡང་ལགས་ཀྱི་ཕས་སྦྲུམ་འགོག་སྲུང་ཤུབས་དེ་མཐོང་མ་ཐག་ཁོང་ཁྲོ་ཆེན་པོ་ལངས་ནས་གཡང་ལགས་ཞེས་སྐད་ཤུགས་ཆེན་པོས་བོས།གཡང་ལགས་ཀྱིས་སྐད་དེ་གོ་མ་ཐག་ལམ་སང་ཨ་ཕའི་འགྲམ་དུ་རྒྱུག་ཡོང་བ་རེད།གཡང་ལགས་ཀྱི་ཕས་བུ་མོར།གཡང་ལགས་འདི་ག་རེ་རེད།ཅ་ལག་འདི་ག་རེ་རེད་ཅེས་ཁོང་ཁྲོ་དང་བཅས་ནན་གྱིས་དྲིས།མ་ཟད་རང་གི་དགའ་རོགས་སུ་རེད།རང་དང་འཛིན་གྲྭ་གཅིག་པ་རེད་དམ་ཡང་ན་སུ་རེད་ཅེས་དྲིས།འོན་ཀྱང་བུ་མོ་གཡང་ལགས་ཀྱིས་དེ་ཙམ་གྱི་སྐྲག་སྣང་དང་དོ་སྣང་མེད་པའི་ཐོག་ནས་ཁོང་ང་དང་འཛིན་གྲྭ་གཅིག་པ་མ་རེད།ཁོང་ད་ལྟ་རྒྱལ་ཁབ་ཀྱི་ལས་བྱེད་པ་ཞིག་རེད།མ་ཟད་ང་ལས་ལོ་བཅོ་ལྔ་ཆེ་བ་ཡོད་རེད།ད་དུང་ཁོང་ལ་བཟའ་ཟླ་དང་ཕྲུ་གུ་ཡང་ཡོད་རེད་ཅེས་ཡིན་མདོག་གིས་བཤད།གཡང་ལགས་ཀྱི་ཕ་ག་བྱེད་འདི་བྱེད་མེད་པར་བུ་མོ་ལ་འགྲམ་ལྕག་ཚ་ཐག་ཆོད་གཅིག་བཞུས་ནས་རང་ད་ལྟ་ལོ་བཅུ་བདུན་རེད།མཐའ་ན་སློབ་གྲྭ་ཆེན་མོ་ཡང་ཐོན་ཡོད་མ་རེད་ཅེས་ངར་ངར་གྱིས་བཤད།བུ་མོས་སྣང་མེད་ངང་དེ་ལྟར་ལབ།ངས་ང་རང་ལས་ལོ་བཅོ་ལྔ་ལས་ཆེ་བའི་གཞོན་པ་ཞིག་བཙལ་ནས་མཉམ་དུ་བསྡད་ན་ང་ལ་བདེ་སྐྱིད་ཐོབ་ཀྱི་རེད་བསམ་བྱུང་ལ།ངས་མི་ཚེའི་བདེ་སྐྱིད་ཀྱི་བྲོ་བ་རྙེད་ཀྱི་རེད་བསམ་གྱི་ཡོད།མ་ཟད་ཨ་ཅེ་བུ་ཁྲིད་ལགས་ཀྱིས་དགའ་རོགས་ཡང་མོ་རང་ལས་ལོ་བཅོ་ལྔ་ཆེ་བ་འདུགད་དུང་ཨ་ཅེ་བུ་ཁྲིད་ལགས་ཀྱི་དགའ་རོགས་ལ་བཟའ་ཟླ་དང་ཕྲུ་གུ་ཡོད་རེད་ཟེར་གྱི་འདུགཨ་ཅེ་བུ་ཁྲིད་ལགས་ཀྱིས་ང་ལ་བཤད་རྒྱུར་ངའི་ལོ་ཚོད་དེར་དགའ་རོགས་གདམ་གསེས་བྱེད་པའི་དབང་ཆ་ཡོད་རེད་ཟེར།ཨ་ཕས་གནས་ཚུལ་དེ་དག་ཚང་མ་བུ་ཁྲིད་ཀྱིས་རང་ལ་བསླབ་བྱུང་ངམ་ཞེས་དྲིས།ཕ་དངོས་གྲུབ་ཀྱིས་རྣམ་འགྱུར་དྲག་པོའི་ཐོག་ནས་འདི་ལྟར་བཤད།རང་སློབ་ཆེན་མ་ཐོན་བར་སུ་ལའང་དགའ་རོགས་སྒྲིག་ཆོག་མི་ཡོང་།སློབ་གྲྭ་ཐོན་རྗེས་རང་ལས་ལོ་བཅོ་ལྔ་ཙམ་ཆེ་བའི་མི་དང་དེ་བས་དགའ་རོགས་བྱེད་མ་ཡོང་ཞེས་འུ་ཐུག་ཐབས་ཟད་ཀྱི་ངང་ནས་བཤད།